Document ID: 32005R0955

32005R0955
L 164/5
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 955/2005 НА КОМИСИЯТА
от 23 юни 2005 година
за откриването на квота на Общността за внос на ориз с произход от Египет
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаването на Европейската общност,
като взе предвид Регламент (ЕО) № 1785/2003 на Съвета от 29 септември 2003 г. относно общата организация на пазара на ориз (1), и по-конкретно член 10, параграф 2 и член 13, параграф 1 от него,
като има предвид, че:
(1)
Протокол 1 на Евро-Средиземноморското споразумение, изменен и допълнен с протокола към Евро-Средиземноморското споразумение между Европейските общности и техните държави-членки, от една страна, и Арабска република Египет, от друга, който отчита присъединяването на Чешка република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Република Словакия към Европейския съюз (2), включен като приложение към Решение 2005/89/ЕО на Съвета (3), предвижда нова тарифна квота за внос в Общността на 5 605 тона ориз с произход от Египет със 100 % намаляване на митото, изчислено съгласно член 11 от Регламент (ЕО) № 1785/2003. Поради това тази квота следва са бъде открита и да бъдат определени конкретните правила за управлението ѝ.
(2)
Квотата следва да се прилага на годишна основа от 1 януари до 31 декември, считано от 1 май 2004 г. Поради това количеството за 2005 г. трябва да бъде увеличено, пропорционално отчитайки факта, че в периода 1 май 2004 г.-31 декември 2004 г. квотата все още не е била открита.
(3)
Трябва да се приложат общите правила за разрешителните за внос, установени с Регламент (ЕО) № 1291/2000 на Комисията от 9 юни 2000 г. относно определяне на общи подробни правила за прилагане на режима на импортни и експортни лицензии и сертификати за предварително фиксиране за селскостопански продукти (4), и Регламент (ЕО) № 1342/2003 на Комисията от 28 юли 2003 г. относно установяване на специални подробни правила за прилагане на системата за лицензии за внос и износ на зърнени култури и ориз (5). С оглед на разумното управление на тази квота трябва да бъдат приети специални правила в допълнение или по изключение от Регламенти (ЕО) № 1291/2000 и (ЕО) № 1342/2003 във връзка с подаването на заявленията, издаването на разрешителните, представянето на доказателствата и тяхното използване.
(4)
Предвидените по силата на настоящия регламент мерки са съобразени със становището на Управителния комитет по зърнените култури,
ПРИЕ НАСТОЯЩИЯ РЕГЛАМЕНТ:
Член 1
По силата на настоящия регламент се открива годишна тарифна квота за 5 605 тона ориз с код по Комбинираната номенклатура 1006 с произход от Египет, което количество подлежи на 100 % намаление на стойността на митото, изчислено съгласно член 11 от Регламент (ЕО) № 1785/2003.
Въпреки това за 2005 година тази квота се открива за 9 342 тона.
Серийният номер на квотата е 09.4097.
Член 2
1. Заявленията за издаване на лицензии за внос следва да покриват количества над 100 тона и не повече от 1 000 тона ориз.
2. Заявленията за издаване на лицензии за внос следва са бъдат съпроводени от доказателства, че заявителят е физическо или юридическо лице, което се занимава с търговия с ориз в продължение на най-малко 12 месеца и което е регистрирано в държавата-членка, в която е подадено заявлението.
3. Заявителите могат да подават заявления за издаване на еднократно разрешително само за една седмица и за една от позициите с осемцифрово кодово обозначение в Комбинираната номенклатура в съответната държава-членка.
Член 3
1. Заявленията за издаване на лицензии за внос и лицензиите за внос следва да съдържат следните данни:
а)
думата „Египет“ в каре 8, като с кръст се зачертава думата „да“;
б)
текстът, изписан на един от езиците, както е посочено в приложението към настоящия регламент, в каре 24.
2. Независимо от разпоредбите, съдържащи се в член 9 от Регламент (ЕО) № 1291/2000, правата, произтичащи от притежаването на разрешително за внос, не могат да бъдат прехвърляни.
3. Независимо от разпоредбите, съдържащи се в член 12 от Регламент (ЕО) № 1342/2003, обезпечението за лицензиите за внос следва да се равнява на размера на митото, изчислен съгласно член 11 от Регламент (ЕО) № 1785/2003 и в сила в деня на подаване на заявлението.
4. Намаленото мито по член 1 следва да се прилага срещу представяне при влизане на партидата с ориз в свободно обръщение на пазара на транспортен документ и сертификат за движение EUR.1, съгласно протокол 4 на Евро-средиземноморското споразумение, съставен в Египет и касаещ въпросните доставки.
Член 4
1. Заявленията за издаване на лицензии за внос следва да се подават пред компетентните органи на държавите-членки всеки понеделник, най-късно до 13.00 часа (Брюкселско време).
Най-късно до работния ден, следващ последния ден за подаването на заявления, държавите-членки членки следва да информират Комисията по електронна поща за количествата, обхванати от заявленията за издаване на разрешителни за внос, изброени по позиции с осемцифрово кодово обозначение в Комбинираната номенклатура.
2. Лицензиите за внос следва да се издават на осмия работен ден след последния ден за подаване на заявления, при условие че не е достигнато количеството, определено в член 1.
Независимо от разпоредбите, съдържащи се в член 6, параграф 1от Регламент (ЕО) № 1342/2003, лицензиите за внос следва да важат до края на месеца, следващ този, в който са издадени.
3. Когато количествата, за които е подадено заявление в дадена седмица надхвърлят наличното количество по квотата, определено в член 1, най-късно до седмия работен ден след последния ден за подаване на заявленията за същата седмица, Комисията определя еднократен процент на намаление за количествата, за които е подадено заявление в тази седмица, издава отказ за подадените за следващите седмици заявления и временно преустановява издаването на лицензии за внос до края на текущата година.
4. Когато количествата, покрити с издадените разрешителни за внос, са по-малки от заявените, размерът на обезпечението, упоменато в член 3, параграф 3, се намалява пропорционално.
Член 5
Държавите-членки изпращат по електронна поща на Комисията следната информация:
а)
най-късно до два работни дни след издаването им, включените в издадените лицензии за внос количествата, датата на издаването им и името и адреса на притежателя;
б)
в последния работен ден на всеки месец, следващ месеца в който партидата с ориз е влязла в свободно обръщение на пазара, реалните количества в обръщение, изброени по кодови позиции от Комбинираната номенклатура.
Посочената в първия параграф информация следва да бъде съобщена отделно от тази, отнасяща се за останалите заявления за издаване на лицензии за внос на ориз.
Член 6
Прилага се член 35, параграф 6 от Регламент (ЕО) № 1291/2000.
Член 7
Настоящият регламент влиза в сила на седмия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 23 юни 2005 година.

Labels: 3
17
18